b'\n_START_ARTICLE_\nComplex Instruction Set Computer\n_START_PARAGRAPH_\nComplex Instruction Set Computer (CISC) reprezint\xc4\x83 o arhitectur\xc4\x83 a unui procesor \xc8\x99i calculator \xc3\xaen care fiecare instruc\xc8\x9biune poate efectua mai multe opera\xc8\x9bii \xc8\x99i mai multe cicluri la nivel sc\xc4\x83zut, cum ar fi accesul la memorie (citirea datelor \xc3\xaen memorie, modificarea acestora \xc8\x99i salvarea lor direct\xc4\x83 \xc3\xaen memorie), opera\xc8\x9biile aritmetice sau calculele adreselor. Strategia care st\xc4\x83 la baza arhitecturii CISC este existen\xc8\x9ba unui set mare de comenzi, inclusiv a celor complexe. Un microprocesor CISC suport\xc4\x83 p\xc3\xa2n\xc4\x83 la dou\xc4\x83 sute de instruc\xc8\x9biuni. Termenul a fost introdus ca o contrapondere la arhitectura de tip RISC (Reduced Instruction Set Computer). Procesoarele moderne CISC sunt utilizate \xc3\xaen majoritatea computerelor  personale, sta\xc8\x9bii de lucru \xc8\x99i servere actuale. _NEWLINE_Exemple de procesoare cu set de instruc\xc8\x9biuni CISC sunt Intel 8086, 80386, 80486, PDP-11 (DEC), IBM 370/168, VAX 11/780, Motorola 68000, Zilog Z80, Intel x86, (inclusiv Pentium ), AMD x86-64.\n_START_SECTION_\nDezvoltare\n_START_PARAGRAPH_\nVersiunea CISC (Complex Instruction Set Computer), a fost adoptat\xc4\x83 \xc3\xaen primii 20 de ani de dezvoltare a microprocesoarelor. Termenul CISC a fost ales de c\xc4\x83tre IBM \xc3\xaen anii 1970 pentru a delimita seturile de instruc\xc8\x9biuni clasice. Prin oprirea opera\xc8\x9biunilor complexe \xc3\xaentr-o singur\xc4\x83 instruc\xc8\x9biune, aceasta a dus la programe mai mici \xc8\x99i mai pu\xc8\x9bine abord\xc4\x83ri de memorie._NEWLINE_La sf\xc3\xa2r\xc8\x99itul anilor 1980,  au ap\xc4\x83rut direc\xc8\x9bii noi de dezvoltare cum este structura arhitectural\xc4\x83 de tip RISC (Reduced Instruction Set Computer), calculator cu set redus de instruc\xc8\x9biuni, care prezint\xc4\x83 importante avantaje \xc3\xaen ceea ce prive\xc8\x99te raportul dintre performan\xc8\x9be \xc8\x99i pre\xc8\x9b de cost. _NEWLINE_Dup\xc4\x83 1990, grani\xc8\x9ba dintre RISC \xc8\x99i CISC a \xc3\xaenceput s\xc4\x83 dispar\xc4\x83, multe procesoare CISC au \xc3\xaenceput s\xc4\x83 achizi\xc8\x9bioneze caracteristici specifice RISC. Astfel, un procesor modern CISC suport\xc4\x83 toate instruc\xc8\x9biunile predecesorilor s\xc4\x83i \xc8\x99i este proiectat s\xc4\x83 func\xc8\x9bioneze c\xc3\xa2t mai eficient cu un set de instruc\xc8\x9biuni asem\xc4\x83n\xc4\x83toare RISC.'